Esmaspäevases Meie Maas ilmus kuulutus: “Vajan talveks sõiduauto parkimiskohta Kuressaares, väljasõidu võimalusega.”
Kui kuulutuses äratoodud telefoninumbril helistasin, selgus, et parkimiskohta otsitakse vanemale sõiduautole Žiguli, mille saarlasest omanik elab ise Tallinnas. Et tal on korter ka Kuressaares, ei hakka ta autot talveks Tallinna vedama, sest seal on tal teine auto nagunii olemas. Nüüd otsibki mees Kuressaares parkimiskohta, mis oleks tänavast veidi eemal. Nimelt kardab auto omanik, et lumesahad võivad tänava ääres parkivat autot vigastada.
Pealegi on hangest autot raske kätte saada, kui omanik juhuslikult talvel Kuressaarde satub.
Seega, kui kellelgi on soov kaaslinlast aidata, võib helistada telefonil 59 058 580. Žiguli jääb parkimiskohaga abistaja hoole alla hoiule aprillikuuni.